***MARGELIS***

TRAVEL SERVICES & COACH OPERATOR

 ΣΑΤΩΒΡΙΑΝΔΟΥ 3 – ΠΑΤΡΑ, 262 23

 ΤΗΛ: 2610278259 & 2610222350

 info@margelis.eu [www.margelis.eu](http://www.margelis.eu)

**CHRISTMAS THEATER**

**VIENNA MOZART OPERA**

**Πέμπτη 02 Ιανουαρίου 2025**

Η **Ορχήστρα Μότσαρτ της Βιέννης** με μια **φαντασμαγορική γιορτινή συναυλία**επιστρέφει στο Christmas Theater! **VIENNA MOZART ORCHESTRA**
Η **Ορχήστρα Μότσαρτ της Βιέννης** με έργα **Μότσαρτ** και **Βιενέζικα Βαλς**
Συμμετέχουν: Σολίστ από την Όπερα της Βιέννης

Ζήστε ένα μουσικό ταξίδι στην Βιέννη, με την Ορχήστρα που παρουσιάζει τις παραστάσεις της με τα αυθεντικά κοστούμια της εποχής που έζησε και μεγαλούργησε ο διάσημος συνθέτης Βόλφγκανγκ Αμαντέους Μότσαρτ.

Οι δεξιοτέχνες μουσικοί της Ορχήστρας παρουσιάζουν ένα ταξίδι μεταφέροντας το κοινό στη Βιέννη του 18ου αιώνα, ερμηνεύοντας μερικά από τα γνωστότερα και πιο αγαπημένα έργα του Μότσαρτ και των Στράους. Η ορχήστρα είναι διάσημη και για τα κοστούμια της καθώς οι μουσικοί της είναι ντυμένοι με αυθεντικά ρούχα και περούκες εποχής. Με την ορχήστρα θα εμφανισθούν επίσης σοπράνο από την Όπερα της Βιέννης σε γνωστές και αγαπημένες άριες, για να μας χαρίσουν υπέροχες στιγμές και να μας ταξιδέψουν στην μαγική ατμόσφαιρα της Βιέννης..

Η **Ορχήστρα Μότσαρτ της Βιέννης** αποτελεί ένα από τα σημαντικότερα μουσικά σύνολα της Αυστρίας. Η ιδιαιτερότητά της έγκειται αφενός στη μουσική ποιότητα που τη διακρίνει, αφού μαζί της συνεργάζονται μερικοί από τους καλύτερους μουσικούς της **Φιλαρμονικής της Βιέννης**, αλλά και στην ατμόσφαιρα που δημιουργούν τα κοστούμια και οι περούκες εποχής σε συνδυασμό με τον καλλιτεχνικό ενθουσιασμό και τη δεξιοτεχνία των μουσικών.

Τον Μότσαρτ θα διαδεχθούν τα πασίγνωστα βαλς και οι πόλκες της οικογένειας των Στράους για να μας παρασύρουν σε ένα ρομαντικό και ονειρικό στροβιλισμό. O **Ωραίος Γαλάζιος Δούναβης, το Αυτοκρατορικό Βαλς, η Εισαγωγή της Νυχτερίδας**, το πασίγνωστο **Εμβατήριο Radetzky**είναι μερικά μόνο από τα αριστουργήματα που θα ερμηνεύσουν οι αυθεντίες του βιεννέζικου μουσικού ιδιώματος…
**Ζήστε μια αξέχαστη πρωτοχρονιάτικη παράσταση!**

**Ώρα αναχώρησης από την Πάτρα στις 13:30 από την πλατεία Τριών Συμμάχων (Όθωνος Αμαλίας)**

**Άφιξη στο κέντρο της Αθήνας στις 16:30 περίπου. Ελεύθερος χρόνος στη διάθεση σας έως τις 18:00.**

**Μεταφορά από τη πλατεία Συντάγματος το CHRISTMAS THEATER στις 19:00**

**Έναρξη της παράστασης στις 20:30. Μετά τη λήξη της παράστασης θα έχουμε άμεση αναχώρηση για την Πάτρα.**

**ΔΗΛΩΣΕΙΣ ΣΥΜΜΕΤΟΧΗΣ ΤΟ ΑΡΓΟΤΕΡΟ ΕΩΣ 20/12**

**ΤΙΜΗ ΣΥΜΜΕΤΟΧΗΣ: 65 €**

**ΠΕΡΙΛΑΜΒΑΝΟΝΤΑΙ:**

**-Η μεταφορά με το πούλμαν**

**-Το εισιτήριο της παράστασης στην Β Ζώνη (Πλατεία)**

**-Αρχηγός εκδρομής**

**ΣΗΜΕΙΩΣΕΙΣ:**

* Προκαταβολή για κράτηση θέσης: 40 €, εξόφληση έως 30/12

**ΕΝΔΙΑΦΕΡΟΥΝ ΤΟΥΣ ΕΚΔΡΟΜΕΙΣ**

* Οι θέσεις δηλώνονται με σειρά προτεραιότητας και δεν αλλάζουν
* Ο αρχηγός έχει το δικαίωμα να αλλάξει τις ώρες ή τη σειρά των επισκέψεων για τη καλύτερη εξυπηρέτηση των εκδρομέων
* Η εταιρία MARGELIS ουδεμία ευθύνη φέρει σε περίπτωση απώλειας, κλοπής, φθοράς αποσκευών και προσωπικών αντικειμένων κι οποιασδήποτε συνέπειας από εγκληματική ή αξιόποινη πράξη
* Σε περίπτωση ακύρωσης της κράτησης σας επιβαρύνεσθε με τα παρακάτω ποσά επί της αξίας της εκδρομής. Σε διάστημα από 21 – 14 ημέρες πριν την έναρξη της εκδρομής παρακρατείται η προκαταβολή, σε διάστημα από 13 – 5 ημέρες το 75% της αξίας της εκδρομής και από 4 ημέρες έως την αναχώρηση ο πελάτης χρεώνεται με ακυρωτικά που αντιστοιχούν στο 100% της αξίας της εκδρομής.
* Σε περίπτωση που χρειασθεί να παραταθεί η εκδρομή λόγω καθυστερήσεων ή ακυρώσεων προγραμματισμένων δρομολογίων, δυσμενών καιρικών συνθηκών, απεργιών, πραξικοπημάτων, πυρκαγιών, σεισμών, πλημμυρών, οποιοδήποτε άλλων αναγκών ή κατάσταση ανωτέρας βίας, τα επιπλέον έξοδα διαμονής και μεταφοράς επιβαρύνουν τους εκδρομείς.